**SHPALLJE PËR LËVIZJE PARALELE DHE PRANIM NË SHËRBIMIN CIVIL NË KATEGORINË EKZEKUTIVE**

Në zbatim të neneve 21, 22, dhe 25 të ligjit Nr.152/2013 *“Për Nëpunësin Civil”* i ndryshuar, si dhe të Kreut II dhe VII të Vendimit, të Këshillit të Ministrave Nr. 243, datë 18/03/2015, *“Për pranimin, lëvizjen paralele, periudhën e provës dhe emërimin në kategorinë ekzekutive”,* të ndryshuar”, Këshilli i Lartë i Prokurorisë shpall procedurën për lëvizje paralele dhe pranim në shërbimin civil për kategorinë ekzekutive për pozicionin;

**1 (një) Specialist Prokurimesh, në Sektorin e Shërbimeve Mbështetëse, në Drejtorinë e Shërbimeve të Përgjithshme, në Këshillin e Lartë të Prokurorisë – Kategoria; IV-1.**

*Pozicioni më sipër, i ofrohet fillimisht nëpunësve civilë të së njëjtës kategori për procedurën e lëvizjes paralele! Vetëm në rast se ky pozicion, në përfundim të procedurës së lëvizjes paralele, rezulton vakant, do të jetë i vlefshëm për konkurimin nëpërmjet procedurës së pranimit në shërbimin civil për kategorinë ekzekutive.*

**PËR TË DY PROCEDURAT (LËVIZJE PARALELE, PRANIM NË SHËRBIMIN CIVIL) APLIKOHET NË TË NJËJTËN KOHË!**

**Afati për dorëzimin e dokumentave për:**

**LËVIZJE PARALELE**

**11/09/2023**

**Afati për dorëzimin e dokumentave për:**

 **PRANIM NË SHËRBIMIN CIVIL**

**15/09/2023**

##

## Përshkrimi përgjithësues i punës

1. Është përgjegjës për sigurimin e të dhënave të nevojshme, nga strukturat përkatëse në institucion, për përgatitjen dhe dorëzimin e regjistrit vjetor të parashikimeve të prokurimeve publike për KLP-në.;
2. Menaxhon në bazë të kërkesave për punë, mallra ose shërbime sigurimin e të dhënave të nevojshme për trajtimin e tyre dhe ankesave që vijnë pranë KLP-së.;
3. Kujdeset për mbarëvajten e punës, referuar rregullave të etikës profesionale dhe të sjelljes korrekte me kolegët, eprorët, referuar dispozitave të ligjit Nr.9131/2003 “Për rregullat e etikës në administratën publike” dhe akteve përkatëse nënligjore në dhe për zbatim të tij;
4. Është përgjegjës për dorëzimin çdo katër muaj të regjistrit të realizimeve të prokurimeve publike brënda afateve kohore në Agjencinë e Prokurimit Publik;
5. Është përgjegjës për dorëzimin e regjistrit vjetor të realizimeve të prokurimeve publike, brënda afateve kohore në Agjencinë e Prokurimit Publik dhe Drejtorinë e Buxhetit dhe Thesarit në Ministrinë e Financave;
6. Është përgjegjës që në bazë të vlerës monetare të fondeve në dispozicion, të përcaktojë procedurën e prokurimit si dhe zhvillimin e këtyre procedurave, në përputhje me rregullat dhe legjislacionin në fuqi;
7. Përgatit dhe përpilon bashkë me anëtarët e tjerë të njësisë së prokurimit dokumentet e tenderit, kërkesat për kualifikim dhe kriteret e vlerësimit në përputhje me rregullat dhe legjislacionin në fuqi dhe siguron nënshkrimin e tyre nga të gjithë anëtarët e komisionit të njësisë. Gjatë proçesit të hartimit të dokumentave duhet të përdoren dokumentet standarte të tenderit dhe është përgjegjës për mbajtjen e procesverbalit të hartimit të dokumentave të tenderit, i cili nënshkruhet nga të gjithë anëtarët e njësisë;
8. Është përgjegjës për hartimin, dërgimin për botim, si dhe hedhjen e të gjithë të dhënave në sistemin elektronik të prokurimeve të njoftimit të kontratës së përmbledhur, të njoftimit të fituesit dhe të njoftimit të kontratës së nënshkruar etj., në përputhje me rregullat dhe legjislacionin në fuqi, brënda afateve kohore në Agjencinë e Prokurimit Publik si dhe në faqen zyrtare të ëeb-it të Agjencisë së Prokurimit Publik. Për dërgimin e ftesës për propozim dhe ftesës për negocim operatorëve ekonomikë;
9. Është përgjegjës bashkë me anëtarët e tjerë të njësisë së prokurimit për llogaritjen e çmimeve të shitjes së dokumenteve të tenderit dhe lëshimin e një kopje të dokumenteve të tenderit për çdo operator ekonomik me kërkesë të tyre;
10. Është përgjegjës për hartimin e urdhrave të prokurimit dhe mbledhjen e të gjitha materialeve të nevojshëm, që u bashkëlidhen dokumenteve të procedurave të prokurimit (harta, skica, plane etj).
11. Vë në dispozicion të komisionit të prokurimit materialet përkatëse paraprake të hartuara sipas dokumenteve standarte të prokurimit, në përputhje me procedurën e prokurimit dhe me objektin që do të prokurohet;
12. Mban dhe nënshkruan të gjitha procesverbalet e mbledhjeve dhe vendimin e komisionit të prokurimit, që detyrimisht duhet të jenë të nënshkruar nga të gjithë anëtarët e komisionit të prokurimit të pranishëm në mbledhje;
13. Verifikon ligjshmërinë e ndjekjes së procedurave të prokurimit gjatë zhvillimit të tij;
14. Harton kontratat sipas klasifikimit të tyre në bazë të procedurës duke mbrojtur në çdo kohë interesat e institucionit që përfaqëson;
15. Mbledh dhe organizon në një dosje të githë dokumentacionin e prokurimit dhe dorëzon dosjen në arkivë, ku ruhen dhe administrohen sipas mënyrës dhe kohës që parashikohet në ligjin për arkivat, si dhe në ligjin për informimin publik. Në të nuk lejohet të bëhen korrigjime dhe mund t’i jepet për shqyrtim vetëm personave të autorizuar.
16. Përfaqëson KLP-në në çështjet gjyqësore në të cilat është palë për çështjet që kanë të bëjnë me prokurimet;
17. Mban lidhje të vazhdueshme me Agjencinë e Prokurimit Publik dhe Institucionet e specializuara për zgjidhjen me efikasitet të problemeve ligjore që lindin gjatë procedurave të prokurimit publik

## **1. LËVIZJA PARALELE**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.

## **I. Kushtet për lëvizjen paralele dhe kriteret e veçanta**

**I.1. Kandidatët duhet të plotësojnë kushtet për lëvizjen paralele si vijon:**

1. Të plotësojë të gjitha kushtet e përgjithshme për pranimin në shërbimin civil, sipas nenit 20 e 21, të ligjit Nr.152/2013, “Për nëpunësin civil” të ndryshuar;
2. Të jenë nëpunës civilë të konfirmuar, brenda së njëjtës kategori (ekzekutive);
3. Të mos kenë masë disiplinore në fuqi;
4. Të kenë të paktën vlerësimin e fundit “mirë” apo “shumë mirë”.

**I.2. Kandidatët duhet të plotësojnë kriteret e veçanta**.

* 1. Të zotërojë Diplomë të nivelit “Master” në shkencat Juridike / ose Ekonomike.
	2. Të ketë njohuri në një nga gjuhët e BE-së (preferohet anglisht).

## **II. Dokumentacioni, mënyra dhe afati i dorëzimit**

Kandidati duhet të paraqesë zyrtarisht, brenda datës 11.09.2023 me postë në adresën: Këshilli i Lartë i Prokurorisë, Rruga: “Ana Komnena”, godina Poli i Drejtësisë, Tiranë, ose elektronikisht në adresën e email: info@klp.al, brenda orarit zyrtar kopje të dokumenteve si më poshtë:

* Kërkesë motivimi për aplikim në vendin e punës që konkuron;
* Jetëshkrim i plotësuar në përputhje me dokumentin tip që e gjeni në linkun: <http://www.dap.gov.al/legjislacioni/udhezime-manuale/60-jeteshkrimi-standard>
* Fotokopje e diplomës dhe listës së notave (për diplomat jashtë vendit, të përcillet njësimi nga MAS);
* Fotokopje të librezës së punës;
* Dokument për kategorinë në shërbimin civil (kategoria ekzekutive, me dokument nga institucioni);
* Dokument që nuk ka masë disiplinore në fuqi, (dokument nga institucioni);
* Vlerësimin e fundit të rezultateve në punë;
* Fotokopje të certifikatave të kualifikimit (nëse ka);
* Dëshmi penaliteti ose Vetëdeklarim për vërtetimin e gjendjes gjyqësore, sipas linkut <https://www.drejtesia.gov.al/wp-content/uploads/2018/10/formulari-i-vetdeklarimit_gjendja-gjyqesore.pdf>
* Vërtetim të gjendjes shëndetësore;
* Dokumentacion tjetër, mbi trajnimet, kualifikimet (nëse ka);
* Dëshmi të njohurive të gjuhës së huaj;
* Fotokopje e kartës së identitetit/pasaportës;
* Kontaktet (numër telefoni dhe adresë email) dhe adresën e plotë të vendqëndrimit;
* Vërtetim nga Gjykata dhe Prokuroria që nuk ka çështje në proces.

***Mosparaqitja e plotë brënda afatit të përcaktuar në shpallje të dokumenteve të sipërcituara, sjell skualifikimin e kandidatit.***

**III. Rezultatet për fazën e verifikimit paraprak.**

**III.1.** Verifikimi paraprak, i përmbushjes së kushteve të përgjithshme dhe kritereve të veçanta në shpalljen për konkurim, do të kryhet brenda datës 13.09.2023, në ambientet e Këshillit të Lartë të Prokurorisë, dhe brenda ditës do të shpallet lista e kandidatëve që plotësojnë kushtet e përgjithshme dhe kriteret e veçanta, të shpalljes për konkurim.

* Në të njëjtën datë kandidatët që nuk i plotësojnë kushtet e përgjithshme dhe kriteret e veçanta, do të njoftohen nëpërmjet adresës së emailit për shkaqet e mos kualifikimit të tyre;
* Shpallja do të bëhet në faqen zyrtare të internetit, të KLP-së dhe në portalin Shërbimi Kombëtar i Punësimit;

**IV. Fushat e njohurive, aftësitë dhe cilësitë mbi të cilat do të zhvillohet konkurrimi.**

**Kandidatët do të testohen në lidhje me:**

1. Kushtetutën e Republikës së Shqipërisë;

2. Njohuritë mbi Ligjin nr.152/2013 “Për Nëpunësin Civil”, i ndryshuar dhe akteve nënligjore

të dala në zbatim të tij;

3. Njohuri mbi ligjin nr. 9367, datë 07.4.2005 "Për parandalimin e konfliktit të interesave në

ushtrimin e funksioneve publike;

4. Ligjin Nr.97/2016 “Për organizimin dhe funksionimin e Prokurorisë në Republikën e

Shqipërisë”;

5. Njohuri mbi ligjin Nr. 162 datë 23.12.2020 “Për Prokurimin Publik” dhe akteve nënligjore

të dala në zbatim të tij;

6. Njohuri mbi ligjin nr.9131/2003 “Për rregullat e etikës në administratën publike”;

7. Njohuri mbi ligjin Nr.162/2020 “Për prokurimin publik” dhe aktet nënligjore të dala në zbatim të tij.

**V. Aftësi për të:**

1. Aftësi në përpunimin e dokumenteve në bazë të kritereve që normojnë punën për përmirësimin e imazhit publik të KLP-së në fushën e prokurimeve;
2. Njohuri profesionale për trajnimin e vazhdueshëm të anëtarëre të komisioneve për përdorimin e sistemit të APP-së;
3. Aftësi për të shkëmbyer ide dhe mendime teknike si dhe për të argumentuar propozimet përkatëse për përmirësimin e performancës së sektorit, drejtorisë dhe institucionit në tërësi;
4. Fleksibilitet në bashkëpunimin me njësitë e tjera të institucionit, për komunikimin dhe prezantimin e metodave të reja që nuk bien ndesh me ligjin dhe dinjitetin e punonjësit.

**VI. Mënyra e vlerësimit të kandidatëve**

**Kandidatët do të vlerësohen në lidhje me dokumentacionin e dorëzuar:** Kandidatët do të vlerësohen për përvojën, trajnimet apo kualifikimet e lidhura me fushën, si dhe certifikimin pozitiv ose për vlerësimet e rezultateve individuale në punë në rastet kur proçesi i çertifikimit nuk është kryer. Totali i pikëve për këtë vlerësim është 40 pikë.

**Kandidatët gjatë intervistës së strukturuar me gojë do të vlerësohen në lidhje me:**

a - Njohuritë, aftësitë, kompetencën në lidhje me përshkrimin e pozicionit të punës;

b - Eksperiencën e tyre të mëparshme;

c - Motivimin, aspiratat dhe pritshmëritë e tyre për karrierën.

Totali i pikëve për këtë vlerësim është 60 pikë.

##  **2. PRANIM NË SHËRBIMIN CIVIL**

Vetëm në rast se nga pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se ende ky pozicion është vakant, atëherë ky pozicion është i vlefshëm për konkurimin nëpërmjet procedurës së pranimit nga jashtë shërbimit civil. Këtë informacion do ta merrni në faqen e Këshillit të Lartë të Prokurorisë.

**2.1 Kushtet që duhet të plotësojë kandidati në procedurën e pranimit në shërbimin civil dhe kriteret e veçanta.**

Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 20, 21 dhe 22 të Ligjit 152/2013 *“Për Nëpunësin Civil”* i ndryshuar, si dhe të Kreut II të Vendimit, të Këshillit të Ministrave Nr. 243, datë 18/03/2015, *“Për pranimin, lëvizjen paralele, periudhën e proves dhe emërimin në kadegorinë ekzekutive”,*

**2.2 Kushtet që duhet të plotësojë kandidati në procedurën e pranimit në shërbimin civil janë:**

* 1. Të zotërojë Diplomë të nivelit “Master” në shkencat Juridike ose Ekonomike.
	2. Të ketë njohuri në një nga gjuhët e BE-së (preferohet anglisht).

**1.1 Kandidatët duhet të plotësojnë kriteret e veçanta, si vijon:**

1. Të plotësojë të gjitha kushtet e përgjithshme për pranimin në shërbimin civil, sipas nenit 21, të ligjit Nr.152/2013, “*Për nëpunësin civil*” të ndryshuar;
2. Të mos kenë masë disiplinore në fuqi;
3. Të ketë të paktën vlerësimin e fundit “mirë” apo “shumë mirë” ose referencë nga punëdhënësi i fundit.

## **3. DOKUMENTACIONI, MËNYRA DHE AFATI I DORËZIMIT**

Kandidati duhet të paraqesë zyrtarisht, brenda datës 15.09.2023, brenda afatit zyrtar me postë në adresën: Këshilli i Lartë i Prokurorisë, Rruga: “Ana Komnena”, godina Poli i Drejtësisë, Tiranë, ose elektronikisht në adresën e email: info@klp.al, kopje të dokumenteve si më poshtë:

* Kërkesë motivimi për aplikim në vendin e punës që konkuron;
* Jetëshkrim i plotësuar në përputhje me dokumentin tip që e gjeni në linkun:

<https://www.dap.gov.al/legjislacioni/udhezime-manuale/60-jeteshkrimi-standard>

* Fotokopje të diplomës dhe listës së notave (për diplomat jashtë vendit, të përcillet njehsimi nga MAS);
* Fotokopje të librezës së punës (nëse ka);
* Vlerësimin e fundit të rezultateve në punë ose referencë nga punëdhënësi i fundit;
* Fotokopje të certifikatave të kualifikimit (nëse ka);
* Dëshmi penaliteti ose Vetëdeklarim për vërtetimin e gjendjes gjyqësore, sipas linkut: <https://www.drejtesia.gov.al/wp-content/uploads/2018/10/formulari-i-vetdeklarimit_gjendja-gjyqesore.pdf>
* Vërtetim të gjendjes shëndetësore;
* Dokumentacion tjetër, mbi trajnimet, kualifikimet (nëse ka);
* Dëshmi të njohurive të gjuhës së huaj
* Fotokopje e kartës së identitetit/pasaportës;
* Kontaktet (numër telefoni dhe adresë email) dhe adresën e plotë të vendqëndrimit.
* Vërtetim nga Gjykata dhe Prokuroria që nuk ka çështje në proces.

***Mosparaqitja e plotë brënda afatit të përcaktuar në shpallje të dokumenteve të sipërcituara, sjell skualifikimin e kandidatit.***

 **4. REZULTATET PËR FAZËN E VERIFIKIMIT PARAPRAK**

Në datën 29/09/2023, KLP do të shpallë në faqen zyrtare të internetit dhe në portalin “Shërbimi Kombëtar i Punësimit”, listën e kandidatëve që plotësojnë kushtet dhe kriteret e veçanta për proceduren e pranimit në kategorinë ekzekutive, si dhe datën, vendin dhe orën e saktë ku do të zhvillohet testimi me shkrim dhe intervista e strukturuar me gojë.

Në të njëjtën datë kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen individualisht në mënyrë elektronike nga KLP, për shkaqet e moskualifikimit *(nëpërmjet adresës së e-mail).*

**5. Fushat e njohurive, aftësitë dhe cilësitë mbi të cilat do të zhvillohet konkurrimi.**

**Kandidatët do të testohen në lidhje me:**

1. Kushtetutën e Republikës së Shqipërisë;

2. Njohuritë mbi Ligjin nr.152/2013 “Për Nëpunësin Civil”, i ndryshuar dhe akteve nënligjore

të dala në zbatim të tij;

3. Njohuri mbi ligjin nr. 9367, datë 07.4.2005 "Për parandalimin e konfliktit të interesave në

ushtrimin e funksioneve publike;

4. Ligjin Nr.97/2016 “Për organizimin dhe funksionimin e Prokurorisë në Republikën e

Shqipërisë”;

5. Njohuri mbi ligjin Nr. 162 datë 23.12.2020 “Për Prokurimin Publik” dhe akteve nënligjore

të dala në zbatim të tij;

6. Njohuri mbi ligjin nr.9131/2003 “Për rregullat e etikës në administratën publike”;

7. Njohuri mbi ligjin Nr.162/2020 “Për prokurimin publik” dhe aktet nënligjore të dala në zbatim të tij.

**V. Aftësi për të:**

1. Aftësi në përpunimin e dokumenteve në bazë të kritereve që normojnë punën për përmirësimin e imazhit publik të KLP-së në fushën e prokurimeve;
2. Njohuri profesionale për trajnimin e vazhdueshëm të anëtarëre të komisioneve për përdorimin e sistemit të APP-së;
3. Aftësi për të shkëmbyer ide dhe mendime teknike si dhe për të argumentuar propozimet përkatëse për përmirësimin e performancës së sektorit, drejtorisë dhe institucionit në tërësi;
4. Fleksibilitet në bashkëpunimin me njësitë e tjera të institucionit, për komunikimin dhe prezantimin e metodave të reja që nuk bien ndesh me ligjin dhe dinjitetin e punonjësit.

**6. MËNYRA E VLERËSIMIT TË KANDIDATËVE**

**6.1. Kandidatët do të vlerësohen në lidhje me:**

1. - Vlerësimin me shkrim, deri në 60 pikë;
2. - Intervistën e strukturuar me gojë qe konsiston në motivimin, aspiratat dhe pritshmëritë e tyre për karrierën, deri në 25 pikë;
3. - Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë.

**VII. Mënyra e vlerësimit** do kryhet sipas neneve 20, 21, 22 të Ligjit 152/2013 *“Për Nëpunësin Civil”* i ndryshuar, si dhe të Kreut II të Vendimit, të Këshillit të Ministrave Nr. 243, datë 18/03/2015, *“Për pranimin, lëvizjen paralele, periudhën e proves dhe emërimin në kategorinë ekzekutive”,* të ndryshuar”.

\*Shënim: *Në respektim të afateve të përcaktuara* sipas nenit 20, 21 dhe 22 të Ligjit 152/2013 *“Për Nëpunësin Civil”* i ndryshuar, si dhe të Kreut II dhe VII të Vendimit, të Këshillit të Ministrave Nr. 243, datë 18/03/2015, *“Për pranimin, lëvizjen paralele, periudhën e proves dhe emërimin në kadegorinë ekzekutive”, lista e fituesve e përbërë nga kandidatët që kanë grumbulluar mbi 70 pikë, të renditur duke filluar nga ai me më shumë pikë do të shpallet në faqen e internetit dhe në Portalin “Shërbimi Kombëtar i Punësimit”, brenda afatit perkates*

Tiranë, më 29.08.2023